CELEX: E2010P0007
Language: fi
Date: 2010-07-09 00:00:00
Title: Swisscom RE Aktiengesellschaftin 9. heinäkuuta 2010 EFTAn valvontaviranomaista vastaan nostama kanne (Asia E-7/10)

23.9.2010   
            
            
               FI
            
            
               Euroopan unionin virallinen lehti
            
            
               C 256/9
            
         Swisscom RE Aktiengesellschaftin 9. heinäkuuta 2010 EFTAn valvontaviranomaista vastaan nostama kanne
   (Asia E-7/10)
   2010/C 256/09
   Swisscom RE Aktiengesellschaft, osoite Kirchstrasse 12, 9490 Vaduz, LIECHTENSTEIN, asiamiehenään tri Michael Sánchez Rydelski, Swisscom RE Aktiengesellschaftin asianajaja, on nostanut 9. heinäkuuta 2010 EFTAn tuomioistuimessa kanteen EFTAn valvontaviranomaista vastaan.
   Swisscom RE Aktiengesellschaft on pyytänyt EFTAn tuomioistuinta:
   
               1.
            
            
               kumoamaan 24. maaliskuuta 2010 annetun EFTAn valvontaviranomaisen päätöksen N:o 97/10/KOL Liechtensteinin verolain alaisesta vakuutusalan kytkösyhtiöiden verotuksesta.
            
         
               2.
            
            
               tai vaihtoehtoisesti kumoamaan 24. maaliskuuta 2010 annetun EFTAn valvontaviranomaisen päätöksen N:o 97/10/KOL 3–4 artiklan siltä osin kuin niissä määrätään ko. päätöksen 1 artiklassa mainitun tuen takaisinperinnästä;
               sekä
            
         
               3.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja Swisscom RE Aktiengesellschaft, joka on Swisscom AG:n kokonaan omistama tytäryhtiö, on perustamisvuodesta 1997 lähtien hoitanut kytkösyrityksenä Swisscom Groupin jälleenvakuutusalan toimintaa Liechtensteinissä.
            
         
               —
            
            
               Kantaja katsoo, että EFTAn valvontaviranomainen on virheellisesti soveltanut ETA-sopimuksen 61 artiklan 1 kohtaa. Liechtensteinin verotustoimenpiteet eivät ole valtiontukea, koska kytkösyhtiöt eivät ole ETA-sopimuksen 61 artiklan 1 kohdassa tarkoitettuja yrityksiä. Liechtensteinin verotustoimenpiteitä ei myöskään voida ETA-sopimuksen 61 artiklan 1 kohdan perusteella katsoa valikoiviksi toimenpiteiksi.
            
         
               —
            
            
               Lisäksi kantaja väittää, että:
               
                           —
                        
                        
                           jos tuomioistuin päättää Liechtensteinin verotustoimenpiteiden olevan valtiontukea, EFTAn valvontaviranomainen teki virheen vaatimalla väitetyn tuen takaisinmaksua 6. marraskuuta 2001 alkaen; ja
                        
                     
                           —
                        
                        
                           EFTAn valvontaviranomainen ei arvioinnissaan perustellut keskeisimpiä kohtia asianmukaisesti siten kuin valvonta- ja tuomioistuinsopimuksen 16 artiklassa määrätään.